Izaugsme (partija)

Izaugsme ir Latvijas politiskā partija, kas pārstāv progresīvisma un centrisma idejas. Partija dibināta un reģistrēta 2013. gada 27. martā. Partijas "Izaugsme" valdē pašreiz darbojas četri cilvēki — Andris Skride, Juris Žilko, Maija Radziņa, Artūrs Čačka.Rīgā nodibināta jauna politiskā partija “Izaugsme” LETA, 2013. gada 3. aprīlī

2018. gada 24. martā partija Kustība Par! pieņēma lēmumu par apvienības veidošanu ar partijām "Latvijas attīstībai" un "Izaugsme" kopīgam startam 13. Saeimas vēlēšanās. Vēlēšanās izveidotā apvienība "Attīstībai/Par!" ieguva 13 vietas, no kurām vienu ieguva Andris Skride.

2020. gada Rīgas domes vēlēšanās Attīstībai/Par! kopīgā sarakstā ar partiju "Progresīvie" ieguva vislielāko mandātu skaitu, taču neviens no "Izaugsmes" kandidātiem (Angelika Krūmiņa, Maija Radziņa, Māris Kalējs) domē neiekļuva.

 Ideoloģija 
Partija savā programmā sevi raksturo kā "demokrātisku un atbildīgu politisko partiju, kuras darbības pamatmērķi ir veicināt katra cilvēka, sabiedrības un Latvijas valsts izaugsmi, veicināt godīguma, taisnīguma un tiesiskuma principu ievērošanu, kompetentu un efektīvu pārvaldību valsts un pašvaldību pārvaldē, kā arī aktīvi iesaistīt sabiedrību lēmumu pieņemšanas procesos". Programmā arī ir pausts atbalsts progresīvas nodokļu sistēmas ieviešanai.

 Vēlēšanas 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2014. 12. Saeimas vēlēšanas 0,17  2018. 13. Saeimas vēlēšanas 12,04  Kā apvienība Attīstībai/Par! 2022. 14. Saeimas vēlēšanas 4,97  Kā apvienība Attīstībai/Par!

Par deputātu 2018. gada Saeimas vēlēšanās no kopīgā saraksta tika ievēlēts partijas valdes priekšsēdētājs Andris Skride.

 Pašvaldību vēlēšanas 

 2021. gada pašvaldību vēlēšanas 

Partija pašvaldību vēlēšanās piedalījās Ķekavas un Madonas novadā. 
Novads/PilsētaVēlēšanu rezultātsDeputātu vietasPiezīmesBalsisProcenti Ķekavas novads154320,13%Kopā ar Latvijas attīstībai Madonas novads90110,26%Kopā ar Latvijas attīstībai

 Atsauces 

Kategorija:Latvijas politiskās partijas
Kategorija:Latvijas centriskās partijas